Tromba

V hudbe je tromba zastaraný výraz pre trúbu, pozri trúba.

Tromba (v niektorých kontextoch nevhodne nazývaná aj smršť) je:
 v širšom zmysle: atmosférický vír (generovaný konvekciou) s inou než horizontálnou osou a priemerom rádovo od jednotiek do desiatok, výnimočne aj stoviek metrov, okrem turbulentných vírovSobíšek 1993Šálek 2002 (Trizna to, čo sa inde označuje ako tromba v širšom zmysle, označuje opisne ako "víry s vertikálnou osou" a Soukupová to isté označuje nejasne zrejme ako "vzdušné víry" )
 v užšom zmysle: takýto atmosférický vír väčšieho rozsahu, t. j. obyčajne viazaný na búrkové oblaky (prípadne okrem tornád, pričom tornádom sa tu myslí buď silnejšia forma takéhoto atmosférického víru väčšieho rozsahuKuttler 2008 alebo takýto atmosférický vír väčšieho rozsahu dotýkajúci sa zemeSoukupová 2009) 
 v najužšom zmysle: takýto atmosférický vír viazaný na búrkové oblaky a nachádzajúci sa nad pevninou (a nie nad morom)Trizna
 lokálny názov "v našich oblastiach" (t. j. napr. na Slovensku) pre to, čo je tu vyššie nazvané tromba v širšom zmysle smršť in: Pyramída – Životné prostredie a život na Zemi, č. 203, 1988

 Charakteristika 
Existujú nasledujúce tromby v širšom zmysle :
Malé tromby:
a) Termicky vytvorené: vznikajú vertikálne od zeme smerom nahor v silno prehriatom vzduchu, často za úplne bezoblačnej oblohy; sú to (resp. prejavujú sa ako):
 prachové víry (nazývané aj prašné víry, angl. dust whirl) alebo piesočné víry (oboje, ale najmä prachové víry a v užšom zmysle len silnejšie formy, sa ľudovo nazývajú aj rarášok, bosorka, poludnica, čertík a – pod vplyvom anglického názvu "dust devil" – aj prachový/prašný diabol): Prašné víry vznikajú najčastejšie nad prehriatym povrchom pri veľmi slabom okolitom prúdení, napr. nad poľami po žatve. Výnimočne môžu byť tieto víry také silné, že odlomia vetvy stromov, pomerne vysoké stromy či slabšie stavby (stodoly a podobne). Piesočné víry vznikajú najmä na púšti, sú často výrazne vyššie (až niekoľko kilometrov) a trvajú dlhšie (až desiatky minút) než prachové víry.
 "water devil"
 "steam devil": jemný vír zahmleného vzduchu, ktorý vzniká v parovej hmle, keď sa chladný vzduch posúva nad teplejšie teleso vody alebo nasýteného povrchu. 
b) Dynamicky vytvorené: gustnado (angl. gustnado, gust front vortex) : vír frontu húľav  
Veľké tromby (v širšom zmysle; t. j. tromby v užšom zmysle) vznikajú vo vyšších vrstvách ovzdušia v horúcom nestabilnom vzduchu nad morom či nad pevninou v teplých oblastiach okrem trópov. Sú viazané na oblak typu kumulonimbus alebo typu Cu cong, z ktorého sa spúšťajú na zem (prípadne až k zemskému povrchu). Rotačná rýchlosť na obvode víru veľkej tromby môže byť až /s, čo vytvára medzi osou víru a jeho okrajom tlakový rozdiel vyše 50 hPa a spôsobuje kondenzáciu vodnej pary (ktorá ale nemusí byť vždy prítomná). V dôsledku kondenzácie vodnej pary sa vír stáva viditeľným ako rúra v tvare lievika či slonieho chobota. Mimoriadne veľké tromby v USA (najmä v povodí rieky Mississipi alebo južných štátoch USA, ojedinele aj severnejšie) – prípadne aj podobné tromby mimo USA alebo u niektorých autorov všetky veľké tromby – sa volajú tornáda. Niekedy sa (najmä v starších textoch, v angličtine ale bežne dodnes) rozlišujú tieto typy veľkej tromby Documenta Pragensia XVI. Ponížení a odstrčení. Města versus katastrofy., 1998, str. 299:
 veterná smršť/pozemná smršť (nem. Windhose/Landhose, angl. tornado [v užšom zmysle]) – veľká tromba nad pevninou; Trizna tu používa názov tromba [t. j. tromba v najužšom zmysle]
 vodná smršť/vodný stĺp  (nem. Wasserhose/Wassersäule, angl. waterspout/spout)- veľká tromba nad morom; Trizna tu používa názov smršť Poznámka: Tento slovník z 19. storočia  nemecké slovo Wasserhose prekladá ako "smršť" alebo "vodná trúba".

Iné delenie tromb v širšom zmysle je nasledovné Tornado oder Windhose? Nemecká verzia:
tromby dotýkajúce sa zeme:
malé tromby – t. j. ako vyššie
veľké tromby (v užšom zmysle) (v niektorých textoch nazývané tornáda) – t. j. veľké tromby v širšom zmysle dotýkajúce sa zeme
tromby nedotýkajúce sa zeme: pseudotornádické tromby(angl. funnel clouds, t. j. lievikovité oblaky)

Tromba jednoznačne nespĺňajúca definíciu tornáda (t. j. najmä malá tromba a pseudotornádická tromba) sa nazýva netornádická tromba.

 Pôvod názvu 
Termín tromba do českej meteorológie zaviedol prevzatím z nemčiny (konkrétne od Wegenera) meteorológ Stanislav Hanzlík . Do nemčiny sa slovo dostalo z francúzštiny (trombe).

 Poznámky 

 Referencie 

 Zdroje 
 tromba. In: 





 Externé odkazy 
 Whirlwind in: torro.org 
 European Severe Weather Database - Data format description - Version 01.40

Kategória:Meteorológia